**Uttalelse til landsstyret fra NFU Oslo**

NFU Oslo hadde i sitt årsmøte 19.4.2023 landsstyrets oppfordring om å ta opp spørsmål om benevning.

Etter styrebehandling 9.5.2023 er følgende vedtatt til oversendelse landsstyret:

**Saker som fylkeslagets styre legger frem**

Landsstyret ønsker at alle fylkeslag på sine årsmøter drøfter hvorvidt vi skal gå for å endre benevning som erstatning for *utviklingshemming:*

* Ønsker fylkeslaget å jobbe for å få fjernet (psykisk) utviklingshemming som en diagnose?

# Styrets forslag:

Ja, vi foreslår *kognitiv utviklingsforstyrrelse.*

I den engelske versjonen av ICD-11 er betegnelsen nå *disorders of intellectual development.* Vi opplever at *kognitiv utviklingsforstyrrelse* er en god og dekkende norsk oversettelse til bruk for å beskrive diagnose.

**Vedtak: Da det viste seg at styret hadde misforstått intensjonen i spørsmålet fra landsstyret om *helt* *å fjerne utviklingshemming* fra ICD-11, ble det ikke mulig for årsmøtet å ta stilling til styrets forslag. Saken blir derfor sendt tilbake til styret for ytterligere behandling før oversendelse til landsstyret.**

 **Styret vil deretter orientere medlemmene.**

* Ønsker fylkeslaget en annen benevnelse enn utviklingshemming; kognitiv funksjonsnedsettelse, lærevansker eller annet?

# Styres forslag:

Ja, vi foreslår *kognitiv utviklingsvariasjon.*

Vi opplever at *kognitiv utviklingsvariasjon* beskriver både at det er stor variasjon OG at vi får fram at det er snakk om kognitive utviklingsforstyrrelser og ikke den enkeltes psyke. En funksjonsnedsettelse kan være midlertidig og vil derfor ikke være dekkende.

**Vedtak: Styrets forslag er vedtatt.**

* Er det nødvendig med endring av navn på NFU?

# Styres forslag:

I tråd med forslaget over må vi endre navnet til Norsk Forbund for mennesker med kognitiv Utviklingsvariasjon. Vi kan da beholde NFU-logoen.

**Vedtak: Styrets forslag er vedtatt.**

* Fylker skal splittes opp og det er ønskelig med tilbakemeldinger om hvordan vi skal håndtere dette innad i NFU.

# Styres forslag:

Dette berører ikke Oslo, så vi ønsker ikke å uttale oss.

**Vedtak: Styrets forslag er vedtatt.**

Merknad:

Da det under det første spørsmålet viste seg at styret i NFU Oslo har misforstått spørsmålet om «å fjerne» ble det vanskelig for årsmøtet å gå til votering. Det er imidlertid ingen indikasjon om at de fremmøtte ønsket å fjerne «utviklingshemmede» fra ICD-11, men at årsmøtet ga støtte til styrets forslag om å jobbe for å endre benevning i ICD-11 til *kognitiv utviklingsforstyrrelse.*

Styret i Oslo er enstemmig for å beholde utviklingshemmedes plass i ICD-11. Styret er like klare på at vi ønsker å fjerne tilknytningen til dette som en psykisk diagnose.

NFU Oslo vil orientere medlemmene om hvordan disse drøftingene vil fortsette i landsstyret og landsmøtet 2024 når saken drøftes videre.

Oslo, 10.5.2023

NFU Oslo

Lill Birkelund